Etter å ha vært en periode i Nederland og hatt to stillinger med ungdomsarbeid i kirken, fikk han jobb som ansvarlig for musikk og tilbedelse i Wild Goose Resource Group. I Church of Scotland har han hatt sentrale verv innen salme- og gudstjenestearbeid. Han var også sentral i arbeidet med den skotske salmeboken som kom i 2004. I 1999 ble han æresmedlem av den presbyterianske kirken i Canada og han fikk et «fellowship» fra Royal School of Church Music. I 2002 fikk han et æresdoktorat fra University of Glasgow.